Kurt en Dunay Darren reël spesiale konsert vir klein Mark Scott
JY LEES NOU Kurt en Dunay Darren reël spesiale konsert vir klein Mark Scott
Afrikaanse sangers soos Kurt Darren, Nicholis Louw, Heinz Winckler en Dozi tree op 29 April op om geld in te samel vir Darren en Sarah-Kate Scott se seuntjie, Mark, wat vroeër vanjaar met nierkanker gediagnoseer is. Dunay vertel meer.
Op daardie stadium het Darren ses maande laas gewerk. Hy het sy pos by SuperSport en Jacaranda 94.2 verloor ná 'n voorval waarin hy die k-woord gebruik het. ?Kurt en Dunay het besluit om 'n konsert, Musiek vir Mark Scott, met meer as 20 Afrikaanse sangers te hou. Toe Kurt en Dunay begin rondvra watter sangers bereid is om op te tree, het so baie laat weet hulle wil deel van die konsert wees, vertel Dunay.
"?Al die sangers tree ook gratis op, sê sy. "Dit gaan 'n heerlike familie-dag wees. Die konsert begin 09:30 en hou tot ná 18:00 aan. Daar sal kos en drank te koop wees. Mense hoef net hul eie kombers of stoel saam te bring.
Dunay en Kurt het ook onlangs hul eie liefdadigheidsorganisasie, die Kudu-stigting, op die been gebring. "Ons het die naam saamgestel uit die eerste twee letters van my en Kurt se naam. Ons wil geld insamel en mense help waar ons kan."
* Kaartjies vir die Musiek vir Mark Scott-konsert is by Computicket te koop (R120 vir volwassenes en R80 vir kinders onder 10). ?Besoek www.markscott.co.za vir meer inligting, asook aanwysings na Dozi's Back to the Roots.